**Jacob Nilsson** (s. 12. lokakuuta 1993 Tukholma, Ruotsi) on ruotsalainen jääkiekkoilija, joka pelaa SHL-joukkue Frölunda HC:ssa. Nilsson on pelipaikaltaan keskushyökkääjä, mutta hän osaa pelata myös laidassa.

Ura
---

### Seuraura

Nilsson on Mörrums GoIS IK:n kasvatti. Hän siirtyi kaudeksi 2009–2010 Tingsryds AIF:n J18-junioreihin. Kaudella 2010–2011 Nilsson oli 11 osumallaan seuran J20-junioreiden toiseksi paras maalintekijä Filip Owessonin jälkeen. Kaudella 2011–2012 hän debytoi Tingsrydin miesten joukkueessa Ruotsin toiseksi korkeimmalla sarjatasolla HockeyAllsvenskanissa, jossa Nilsson pelasi 11 runkosarjaottelua tehden yhden syöttöpisteen. Varsinaisella tulokaskaudellaan 2012–2013 hän teki siellä 50 runkosarjaottelussa tehot 4+3=7 ja kymmenessä Kvalserien AS:n ottelussa yhden maalin. Tingsryd putosi kauden päätteeksi Ruotsin I-divisioonaan. Nilsson teki Tingsrydin kanssa kuitenkin kaksivuotisen jatkosopimuksen toukokuussa 2013.

Sekä kauden 2013–2014 että 2014–2015 päätteeksi Nilsson eteni Tingsrydin kanssa Kvalserien AS:ään saakka. Jälkimmäinen kausi päättyi joukkueen sarjanousuun Allsvenskaniin. Nilsson siirtyi kaudeksi 2015–2016 kuitenkin jatkamaan Allsvenskan-uraansa vuoden mittaisella sopimuksella Mora IK:hon. Huhtikuussa 2016 hän teki joukkueen kanssa vuoden mittaisen jatkosopimuksen. Kaudella 2016–2017 Nilsson oli Moran toiseksi paras maalintekijä ja kolmanneksi paras pistemies tehoilla 20+22=42. Joukkueen kausi päättyi sarjanousuun SHL:ään. Toukokuussa 2017 Nilsson teki Moran kanssa kolmivuotisen jatkosopimuksen.

SHL:n tulokaskaudellaan 2017–2018 Nilsson teki 40 runkosarjaottelussa tehot 8+10=18 ja neljässä karsintasarjan ottelussa tehot 1+2=3. Hänen tehonsa riittivät runkosarjassa Moran sisäisen pistepörssin neljänteen sijaan. Nilsson teki SHL-debyyttinsä runkosarjan avauskierroksella 16. syyskuuta 2017 vieraissa Frölunda HC:tä vastaan. Hän sai ottelussa jääaikaa 20.36 minuuttia, mikä oli Moran hyökkääjistä eniten. SHL-uransa avausmaalin Nilsson teki 19. lokakuuta 2017 Frölunda HC:tä vastaan. Hän pääsi Moran 3–4-voittomaalikilpailutappioon päättyneessä ottelussa pisteille joukkueen jokaisessa maalissa kerättyään myös kaksi syöttöpistettä.

Toukokuussa 2018 NHL-varaamaton Nilsson teki vuoden mittaisen ja kaksisuuntaisen sopimuksen Chicago Blackhawksin kanssa. Hän aloitti kauden 2018–2019 AHL-joukkue Rockford IceHogsissa, jossa Nilsson pelasi lopulta lähes koko kauden tehden 61 runkosarjaottelussa tehot 15+17=32. Hän debytoi samalla kaudella myös Blackhawksin NHL-joukkueessa, jossa Nilsson pelasi kaksi runkosarjaottelua ilman tehopisteitä. Hän teki NHL-debyyttinsä 23. joulukuuta 2018 Florida Panthersia vastaan. Nilsson sai ottelussa jääaikaa 6.47 minuuttia ja hän keräsi teholukeman –1. Huhtikuussa 2019 Nilsson teki Blackhawksin kanssa vuoden mittaisen, yksisuuntaisen ja 700 000 dollarin arvoisen jatkosopimuksen. Syyskuussa seura asetti hänet siirtolistalle. Koska mikään toinen NHL-seura ei napannut Nilssonia vuorokauden kuluessa, Blackhawks lähetti hänet farmiin. Nilsson kutsuttiin ennen runkosarjan alkua vielä NHL:ään, mutta hänet lähetettiin kuitenkin pari päivää myöhemmin uudelleen IceHogsiin, jossa Nilsson pelasi kokonaan kauden 2019–2020.

Kaudeksi 2020–2021 Nilsson palasi kotimaahansa ja siirtyi kaksivuotisella sopimuksella SHL-joukkue Färjestad BK:hon. Hänet nimettiin joukkueen varakapteeniksi.

### Maajoukkueura

Nilsson on pelannut Ruotsin A-maajoukkueessa 13 ottelua tehden neljä maalia. Hän teki A-maajoukkuedebyyttinsä Euro Hockey Challengessa 6. huhtikuuta 2018 Oskarshamnissa Slovakiaa vastaan. Nilsson keräsi ottelusta teholukeman –1. Hän avasi maalitilinsä A-maajoukkueessa kahdella osumalla neljännessä ottelussaan 14. huhtikuuta 2018 Rødovressa Tanskaa vastaan. Nilssonin ensimmäinen maali jäi Ruotsin 0–5-voittoon päättyneen ottelun voittomaaliksi.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2011–2012 | Tingsryds AIF | Allsvenskan | 11 | 0 | 1 | 1 | 0 | – | – | – | – | – |
| 2012–2013 | Tingsryds AIF | Allsvenskan | 50 | 4 | 3 | 7 | 24 | – | – | – | – | – |
| 2013–2014 | Tingsryds AIF | Ruotsi I | 38 | 4 | 19 | 23 | 34 | – | – | – | – | – |
| 2014–2015 | Tingsryds AIF | Ruotsi I | 32 | 4 | 24 | 28 | 49 | – | – | – | – | – |
| 2015–2016 | Mora IK | Allsvenskan | 47 | 9 | 10 | 19 | 20 | – | – | – | – | – |
| 2016–2017 | Mora IK | Allsvenskan | 46 | 20 | 22 | 42 | 65 | – | – | – | – | – |
| 2017–2018 | Mora IK | SHL | 40 | 8 | 10 | 18 | 14 | – | – | – | – | – |
| 2018–2019 | Chicago Blackhawks | NHL | 2 | 0 | 0 | 0 | 0 | – | – | – | – | – |
|  | Rockford IceHogs | AHL | 61 | 15 | 17 | 32 | 22 | – | – | – | – | – |
| 2019–2020 | Rockford IceHogs | AHL | 62 | 7 | 14 | 21 | 26 | – | – | – | – | – |
| 2020–2021 | Färjestad BK | SHL | 50 | 13 | 10 | 23 | 20 | 6 | 0 | 1 | 1 | 0 |
| 2021–2022 | Frölunda HC | SHL | 5 | 3 | 1 | 4 | 0 | 1 | 0 | 0 | 0 | 0 |
| 2022–2023 | Frölunda HC | SHL | 42 | 8 | 12 | 20 | 16 | 11 | 2 | 1 | 3 | 0 |
| 4 kautta | yhteensä | SHL | 137 | 32 | 33 | 65 | 50 | 18 | 2 | 2 | 4 | 0 |
| 2 kautta | yhteensä | AHL | 123 | 22 | 31 | 53 | 48 | – | – | – | – | – |

Lähteet
-------

* Jacob Nilsson The Internet Hockey Databasessa (englanniksi)
* Jacob Nilsson Eurohockey-sivustolla (englanniksi)
* Jacob Nilsson Legends of Hockey -sivustolla (englanniksi)
* Jacob Nilsson *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7  Jacob Nilsson *Elite Prospects*. Everysport Media Group AB.  (englanniksi)
2. ↑  Elite Prospects - Tingsryds AIF J20 *eliteprospects.com*. Everysport Media Group. Viitattu 16.11.2020. (englanniksi)
3. ↑  Åström, Kenny: Jacob Nilsson förlänger med Mora IK *moraik.se*.  6.4.2016. Mora Ishockeyklubb. Viitattu 17.4.2018. (ruotsiksi)
4. ↑  Elite Prospects - Mora IK *eliteprospects.com*. Everysport Media Group. Viitattu 16.11.2020. (englanniksi)
5. ↑  Åström, Kenny: Jacob Nilsson stannar i Mora IK *moraik.se*.  6.5.2017. Mora Ishockeyklubb. Viitattu 17.4.2018. (ruotsiksi)
6. ↑  Elite Prospects - Mora IK *eliteprospects.com*. Everysport Media Group. Viitattu 16.11.2020. (englanniksi)
7. ↑  Feldin, Hannes: Mora pressada Frölunda - återvändaren hjälte *SHL.se*.  16.9.2017. SHL AB. Viitattu 17.4.2018. (ruotsiksi)
8. ↑  Landl, Lukas: Frölunda straffade Mora *SHL.se*.  19.10.2017. SHL AB. Viitattu 17.4.2018. (ruotsiksi)
9. ↑  RELEASE: Blackhawks agree to terms with Jacob Nilsson *nhl.com/blackhawks*.  31.5.2018. Chicago Blackhawks. Viitattu 1.6.2018. (englanniksi)
10. ↑  Ruotsalaishyökkääjä pelasi vielä toissa kaudella divaria - teki nyt NHL-sopimuksen! *Sportti.com*.  31.5.2018. Sport Content Oy. Viitattu 1.6.2018.
11. ↑  Florida Panthers - Chicago Blackhawks - December 23rd, 2018 *NHL.com*.  23.12.2018. National Hockey League. Viitattu 16.11.2020. (englanniksi)
12. ↑  RELEASE: Blackhawks agree to extension with Nilsson *nhl.com/blackhawks*.  20.4.2019. Chicago Blackhawks. Viitattu 16.11.2020. (englanniksi)
13. ↑  Jacob Nilsson Stats, Profile, Bio, Analysis and More *sportsforecaster.com*. XML Team Solutions, LLC. Viitattu 16.11.2020. (englanniksi)[vanhentunut linkki]
14. ↑  Eriksson, Stefan: Jacob Nilsson klar för Färjestad BK *farjestadbk.se*.  26.4.2020. Färjestads Bollklubb Fastighets AB. Viitattu 16.11.2020. (ruotsiksi)
15. ↑  Game detail: 06 Apr 2018, Sweden - Slovakia *Eurohockey.com*.  6.4.2018. European Ice Hockey Online AB & eSports.cz s.r.o. Viitattu 16.11.2020. (englanniksi)
16. ↑  Sweden vs Slovakia - EHC - Euro Hockey Challenge - boxscore *pointstreak.com*.  6.4.2018. Pointstreak Sports Technologies Inc. Viitattu 16.11.2020.
17. ↑  Denmark vs Sweden - EHC - Euro Hockey Challenge - boxscore *pointstreak.com*.  14.4.2018. Pointstreak Sports Technologies Inc. Viitattu 1.6.2018.